
BIROUL SOLUTIONARI  CONTESTATII SI METODOLOGIE 
NR. E12013-007795/21.05.2013
                                                                                                                                   APROBAT

                                                                                                              PRIMAR

                                                                                                                              ROBU NICOLAE
REFERAT

privind acordarea scutirii de la plata impozitului pe cladiri aferent apartamentelor nr.2/b si nr. 2/c situate in Timisoara, str. Timotei Cipariu nr. 3, datorat bugetului local al municipiului Timisoara pentru anul fiscal 2013, Fundatiei Estera

Prin cererea inregistrata la Directia Fiscala a Municipiului Timisoara sub nr.E12013-007795/26.03.2013 completata cu documentatia inregistrata sub nr. E12013-010916/24.04.2013, Fundatia Estera, cu sediul in Timisoara, str. Timotei Cipariu nr. 3, cod de inregistrare fiscala nr.10575596, solicita in baza art. 250 alin. 1 pct. 19 din Legea nr.571/2003 privind Codul fiscal, acordarea scutirii de la plata impozitului pe cladiri aferent apartamentelor  nr.2/b si nr. 2/c situate in Timisoara, str. Timotei Cipariu nr.3, datorat bugetului local al municipiului Timisoara pentru anul fiscal 2013. 
Potrivit dispozitiilor art.250 alin.(1) pct.19 din Legea nr.571/2003 privind Codul fiscal „Clădirile pentru care nu se datorează impozit, prin efectul legii, sunt, după cum urmează: (...)  19. clădirile utilizate pentru activităţi social-umanitare de către asociaţii, fundaţii şi culte, potrivit hotărârii consiliului local.”
Prin Hotararea Consiliului Local nr.237/29.05.2012, privind stabilirea impozitelor şi taxelor locale în Municipiul Timişoara pentru anul 2013, anexa nr.6, Consiliul Local al Municipiului Timisoara a stabilit procedura de acordare a scutirii de la plata impozitului pe cladiri prevazuta la art.250 alin.1 pct.19 din Legea nr.571/2003. 
Conform art.1 si art.2 al anexei nr.6 la Hotararea Consiliului Local nr.237/29.05.2012:
· art. 1 „Pentru anul fiscal 2013, nu se supun impozitarii cladirile pentru care sunt indeplinite cumulativ urmatoarele conditii: (1) sunt utilizate exclusiv de catre asociatii, fundatii sau culte; (2) sunt utilizate exclusiv pentru desfasurarea cu titlu gratuit de activitati social-umanitare, constand in asigurarea de gazduire, hrana, sprijin material, ingrijire medicala, asistenta sociala, psihologica, activitati educationale, activitati de recuperare, reabilitare si reinsertie sociala, pentru persoane aflate in dificultate (copii abandonati, orfani, proveniti din familii dezorganizate, persoane cu handicap, persoane varstnice , etc). „
· art.2 al anexei nr. 6 “Scutirea prevazuta la art. 1 se acorda prin hotărârea consiliului local, pe baza de cerere, ...”
Din documentele depuse de fundatie in sustinerea cererii de acordare a scutirii de la plata impozitului pe cladiri, intregistrate la Directia Fiscala a Municipiului Timisoara sub nr.E12013-007795/26.03.2013 si nr.E12013-010916/24.04.2013, rezulta urmatoarele:

· potrivit dispozitiilor art.5 din Statutul Fundatiei Estera, autentificat prin incheierea nr. 1493/25.02.1997 “Fundatia Estera militeaza pentru protejarea vietii si demnitatii umane, oferind femeilor care se confrunta cu criza unei sarcini nedorite atat sprijin moral si spiritual cat si medical si umanitar. (…) Realizarea acestui scop se va face prin urmatoarele activitati: (…) asigurarea mediului prielnic de crestere si dezvoltare a copiilor si adolescentilor pornind de la implinirea nevoilor de baza (hrana, imbracaminte, medicatie) si continuand cu nevoia de educatie si integrare in viata economica si sociala; acordarea de servicii de consiliere si informare pentru femeile care au avorturi in trecut sau care in prezent sunt confruntate cu criza generate de prezenta unei sarcini nedorite, in conditii de confidentialitate absoluta; test de graviditate gratuit. In cazul in care in urma consilierii, femeia decide sa pastreze sarcina pana la termen, se acorda mamei si copilului ajutoare umanitare (haine, alimemte, etc) iar in caz de nevoie chiar si adapost; (…) acordarea de sprijin finaciar si material persoanelor care in baza prevederilor legale isi asuma responsabilitatea intretinerii si educarii copiilor abandonati sau nascuti in urma unei sarcini nedorite; reabilitarea morala si emotionala, reintegrarea sociala a adelescentelor si a femeilor care trec sau au trecut prin criza unei sarcini nedorite; (…)”

· prin declaratia pe proprie raspundere inregistrata sub nr. E12013-010916/24.04.2013, d-nul Gheorghe Alecsei, in calitate de director al centrului de consiliere pentru femei cu sarcina nedorita, declara faptul ca, toate activitatile desfasurate de fundatie in incinta apartamentului nr.2/b si a apartamentului nr. 2/c situate in Timisoara, str. Timotei Cipariu nr. 3, sunt nonprofit, constand in: 1)asigurarea de servicii femeilor care trec prin criza unei sarcini neplanificate,  respectiv: test de sarcina, informatii despre sarcina si dezvoltare intrauterina, ajutor material (imbracamite) pentru perioada de sarcina si pentru copil, consiliere pre si post avort, suport spiritual si emotional; 2) consiliere specifica pentru femeile care sufera in urma unui avort; 3) proiectul „pregatire pentru viitoarele mamici” in cadrul caruia persoanele interesate pot participa la intalniri educative pe teme precum : pregatirea pentru nastere, importanta si valoarea vietii din primele zile ale conceptiei, cum sa crestem si sa educam copiii, relatiile de familie, etc; 4) consilierea barbatilor privind rolul si implinirea nevoilor in familie; 5) proiectul „adopta o familie” ce consta in acordarea unui ajutor lunar pentru satisfacerea nevoilor urgente. In cuprinsul declaratiei se mentioneza faptul ca toate serviciile sunt furnizate de fundatie cu titlu gratuit. 
In vederea verificarii indeplinirii conditiilor de acordare a scutirii organul fiscal a  efectuat in data de 14.05.2013 o cercetare la fata locului, la imobilele in cauza, intocmind in acest sens Procesul verbal incheiat la data de 15.05.2013. In cadrul efectuarii cercetarii la fata locului, organul fiscal a constatat faptul ca, apartamentele  nr.2/b si nr. 2/c situate in Timisoara str. Timotei Cipariu nr. 3, sunt utilizate de fundatie exclusiv pentru acordare de sprijin si consiliere femeilor insarcinate provenite din familii defavorizate care trec prin criza unei sarcini nedorite.
Avand in vedere cele prezentate mai sus, consideram ca apartamentele  nr.2/b si nr. 2/c situate in Timisoara str. Timotei Cipariu nr. 3,  se incadreaza in in dispozitiile art. 1 din anexa nr. 6 a  Hotararii Consiliului Local nr.237/29.05.2012.
Mentionam faptul ca impozitul pe cladiri aferent apartamentelor nr.2/b si nr. 2/c situate in Timisoara, str. Timotei Cipariu nr. 3, datorat bugetului local al Municipiului Timisoara pentru anul fiscal 2013, este in cuantum total de 1439 lei, respectiv: 957 lei, reprezentand impozit aferent apartamentului nr.2/b, si 482 lei reprezentand impozit aferent apartamentului nr.2/c.

Avand in vedere cele de mai sus,
PROPUNEM:

Acordarea scutirii de la plata impozitului pe cladiri aferent apartamentelor nr.2/b si nr. 2/c situate in Timisoara, str. Timotei Cipariu nr. 3, datorat bugetului local al municipiului Timisoara pentru anul fiscal 2013, Fundatiei Estera, cu sediul in Timisoara, str. Timotei Cipariu nr. 3, cod de inregistrare fiscala nr.10575596.                                                                                               

